CELEX: 32013D0643
Language: da
Date: 2013-11-07 00:00:00
Title: 2013/643/EU: Kommissionens gennemførelsesafgørelse af 7. november 2013 om fastsættelse af EU-tilskuddet til dækning af udgifterne i forbindelse med planerne for nødvaccination mod bluetongue i Spanien i 2007 og 2008 (meddelt under nummer C(2013) 7281)

12.11.2013   
            
            
               DA
            
            
               Den Europæiske Unions Tidende
            
            
               L 301/3
            
         KOMMISSIONENS GENNEMFØRELSESAFGØRELSE
   af 7. november 2013
   om fastsættelse af EU-tilskuddet til dækning af udgifterne i forbindelse med planerne for nødvaccination mod bluetongue i Spanien i 2007 og 2008
   (meddelt under nummer C(2013) 7281)
   (Kun den spanske udgave er autentisk)
   (2013/643/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 3, stk. 3, stk. 4, og stk. 6, andet led,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (2) (i det følgende benævnt »finansforordningen«), særlig artikel 84, og
   ud fra følgende betragtninger:
   
               (1)
            
            
               I henhold til artikel 84 i finansforordningen og artikel 94 i Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (3) (i det følgende benævnt »gennemførelsesbestemmelserne«) skal der forud for indgåelsen af en udgiftsforpligtelse, der afholdes over EU-budgettet, foreligge en finansieringsafgørelse, hvori fastsættes de vigtigste elementer i den foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (2)
            
            
               Der er ved beslutning 2009/470/EF fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. Unionen skal, for at bidrage til at få udryddet bluetongue hurtigst muligt, yde et finansielt tilskud til medlemsstaternes støtteberettigede udgifter. Artikel 3, stk. 6, andet led, i nævnte beslutning indeholder bestemmelser om, hvilken procentdel af medlemsstaternes udgifter EU-tilskuddet skal udgøre.
            
         
               (3)
            
            
               Ved Kommissionens forordning (EF) nr. 349/2005 (4) er der fastsat regler om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF. Samme forordnings artikel 3 indeholder bestemmelser om, hvilke udgifter Unionen kan yde finansielt tilskud til.
            
         
               (4)
            
            
               Der blev i henhold til Kommissionens beslutning 2008/655/EF (5) ydet et EU-tilskud til hasteforanstaltninger til bekæmpelse af bluetongue i Spanien i 2007 og 2008.
            
         
               (5)
            
            
               Den 14. april 2009 indsendte de spanske myndigheder en officiel anmodning om godtgørelse i henhold til artikel 7, stk. 1 og 2, i forordning (EF) nr. 349/2005. Kommissionens bemærkninger og metode til beregning af de støtteberettigede udgifter samt Kommissionens endelige konklusion blev meddelt Spanien ved brev af 26. december 2012 og af 9. juli 2013. Kommissionen modtog de spanske myndigheders tilslutning hertil den 4. september 2013.
            
         
               (6)
            
            
               Det er en forudsætning for udbetaling af EU-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister.
            
         
               (7)
            
            
               De spanske myndigheder har opfyldt samtlige tekniske og administrative forpligtelser i henhold til artikel 3, stk. 4, i beslutning 2009/470/EF og artikel 7 i forordning (EF) nr. 349/2005.
            
         
               (8)
            
            
               På baggrund af ovenstående bør det samlede EU-tilskud til dækning af de støtteberettigede udgifter til udryddelse af bluetongue i Spanien i 2007 og 2008 nu fastsættes i overensstemmelse med artikel 3, stk. 2, i beslutning 2008/655/EF.
            
         
               (9)
            
            
               En første rate på 8 000 000,00 EUR, en anden rate på 17 000 000,00 EUR og en tredje rate på 15 000 000,00 EUR er allerede blevet udbetalt.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   EU-tilskuddet til dækning af udgifterne til udryddelse af bluetongue i Spanien i 2007 og 2008 fastsættes til 41 158 940,11 EUR. Denne afgørelse er en finansieringsafgørelse som omhandlet i artikel 84 i finansforordningen.
   Artikel 2
   Da det samlede EU-bidrag er fastsat til 41 158 940,11 EUR, fastsættes restbeløbet, som mangler at blive betalt, til 1 158 940,11 EUR.
   Artikel 3
   Denne afgørelse er rettet til Kongeriget Spanien.
   
      Udfærdiget i Bruxelles, den 7. november 2013.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EUT L 298 af 26.10.2012, s. 1.
   
      (3)  EUT L 362 af 31.12.2012, s. 1.
   
      (4)  EUT L 55 af 1.3.2005, s. 12.
   
      (5)  EUT L 214 af 9.8.2008, s. 66.